procesaur/Wiki.mk huggingface dataset:
Хатштет

Хатштет (|Hattstedt; |Hatsted; севернофризиски: ''Haatst'') — општина во округот Северна Фризија, во Шлезвиг-Холштајн, Германија. Се наоѓа близу брегот на Северното Море, околу 6 километри северозападно од Хузум. На работ на селото се наоѓа терен за крикет, кој во минатото бил домаќин на неутралните натпревари помеѓу данската и холандската женска репрезентација.
Општината претставувало административно седиште на истоимената општинска заедница.
Романот „Хроника од Грисхус“ од Теодор Шторм се одржува во Хатштет.
Зеленокрила ара

Зеленокрила ара — претежно црвена папагал од родот ара (''Ara'').
Ова е најголемиот член на родот, широко распространет по шумите и кориите во северна и средна Јужна Америка. Меѓутоа, како и другите ари, птицата во последно време се соочува со значителен пад на бројноста, што се должи на уништување на живеалиштето и незаконско заловување за трговијата со домашни миленици. Папагалот може да се види во Зоолошката градина во Скопје.
1 Опис
Зеленокрилата ара се разликува од црвено-сината (''A. macao'') по тоа што, иако обете имаат црвени гради, зеленокрилата има претежно зелени горни крилни пердуви, додека (понекогаш со неколку жолти) над зелениот појас, додека пак црвената има претежно жолти, или пак изразено жолто-зелени горни крилни пердуви. Покрај ова, зеленокрилата ара има карактеристични црвени линии околу очите сочинети од низа пердувчиња наспроти голата бела кожа на тој дел од главата. На опашката, светкавите синозелени пардуви се обрабени со црвено. Споредени по големина, зеленокрилата ара е забележливо поголема од црвената.
По должина, овој папагал е пократок само од зумбуловата ара (''A. hyacinthinus''). Возрасните единки на зеленокрилата ара достигнуваат вкупна должина од 90-95 см. Од измерени 12 единки, утврдена е просечна тежина од 1,2 кг. Тежината обично им се движи од 1 до 1,7 кг. Иако има тежински опсег сличен на оној на зумбулоата араа, ппросечната тежина ѝ е за малку помала од онаа на зумбуловата и големата зелена ара (''A. ambiguus''). Земајќи ги сите папагали во светот, како потежок вид може да се вброи и какапото (''Strigops habroptilus'').
2 Поведение
Зеленокрилата ара се задржува на еден доживотен партнер. Женката несе по две до три јајва во гнездо направено во дупка на дрво. Квачењето трае 28 дена, а пилињата се пособни за лет 90 дена откако ќе се испилат.
3 Повраток на население
Од 1999 година се појавило население на Тринидад. Иако овие можеби избегале од заробеништво, исто така е можно да имаат диво потекло.
Се смета дека историскиот опсег на овој вид се протегал кон југ и ги опфаќа аргентинските покраини Чако, Кориентeс, Формоса и Мисионес. Се смета дека ловот на месо, трговијата со миленичиња и промените во употребата на земјиштето предизвикале истребување на овој вид низ целиот аргентински опсег до 60-тите години на минатиот век. Видот е наведен како критично загрозен во Аргентина. Во средината на 2010-тите години било откриено дека птиците го колонизираат Националниот парк Игуазу, а веќе од 2019 година, видот се шири понатаму во близина на Покраинскиот парк Порто Пенинсула.
Овој вид е предмет на програма за повторно воведување во Регионалниот резерват Ибера во покраината Кориентис од страна на организациите Доверба „Светски папагал“, Аргентински птици и Фондација ЦЛТ (Доверба за зачувувачка земја) (и можеби BirdLife International), за која се надеваат дека може да го промовира туризмот до областа. Заробени птици од Обединетото Кралство биле увезени во 2015 година, а првиот пар британски птици бил ослободен во февруари 2019 година.
Основен суд Неготино

Основен суд Неготино — суд со основна надлежност сместен во градот Неготино и го опфаќа подрачјето на општините Неготино и Демир Капија.
Судот во Неготино ја извршува судската власт во прв степен во рамките на двете гореспоменати општини. Основниот суд во Неготино одлучува за сите дела во прв степен по кривични дела и прекршоци извршени на подрачјето на општините Неготино и Демир Капија.
1 Историја
Основниот суд во Неготино е основан на 1 јануари 1977 година.
2 Внатрешна организација
Основниот суд во Неготино е поделен на четири одделенија: граѓанско, кривично, приемно и прекршочно. Самиот суд располага со три судници. Судот е сместен во простории на улицата „Маршал Тито“ 84.
Судот има ангажирано седум судии за решавање на предметите, од кои еден е претседател на судот, еден заменик-претседател и пет судии.
2.1 Претседатели на судот
Од неговото основање во 1977 година, претседатели на ОС Неготино биле следниве:
* Љубомир Бочваров
* Милутин Перчинков
* Ратко Петровски
* Лазар Ризов
* Ацо Анѓелковски
3 Поврзано
* Основни судови со основна надлежност во Македонија
Злоќудна хипертермија

Злоќудна хипертермија е ретка, живото-загрозувачка состојба која е предизвикана поради изложеност на некои лекови за општа анестезија, особено испарливите анестетици и невромускулниот блокирачки агенс суксаметониум хлорид. Кај суспектибилни поединци овие лекови индуцираат драстичен и неконтролиран пораст на оксидативниот метаболизам на скелетните мускули, што го надминува капацитетот на организмот за снабдување со кислород, отстранување на јаглерод диоксид, и регулирање на телесната температура, што може да доведе до циркулаторен колапс и смрт доколку не се третира брзо.
Кога ќе се развие состојба на злоќудна хипертермија, вообичаено се започнува со третман со дантролен натриум; дантроленот и прекин на инхалационата анестезија значително ја намалуваат смртноста од оваа состојба.
1 Третман
Терапија од избор е интравенска администрација на дантролен, кој претставува единствениот достапен антидот, прекинување на внесот на тригер-агенсите, и супортивна терапија насочена кон корегирање на хипертермијата, ацидозата и органската дисфункција. Третманот треба да се иницира веднаш штом се јави клиничко сомневање за почеток на злоќудна хипертермија.
Црква „Св. Никола“ - Горни Дисан

Црква „Св. Никола“ - Горни Дисан — единствена црква во селото Горни Дисан, во Општина Неготино. Се наоѓа на околу 400 метри во долот под селото, веднаш од десната страна над самиот пат, во близина на Дисанска Река.
1 Историја
Црквата е изградена и фрескоживописана во текот на век, според сознанија, иако нема никакви записи или натписи за тоа кој ја има изградено. По својот архитектонски облик, градбата на црквата претставува еднокорабна градба со голема олтарна апсида на источната страна, која буквално виси над патот кон селото.
2 Галерија
3 Поврзано
* Кавадаречко архијерејско намесништво
* Тимјаничка парохија
* Горни Дисан
Дерми

Дерми — село во Албанија. Се наоѓа на 42 километри јужно од градот Валона, второ по големина пристаниште во државата, и на исто толку раздалеченост северно од градот Саранда. Населението брои 1,800 жители.
Сурфактант

Сурфактантите (или површниско активни супстанции, ПАС) се соединенија кои го намалуваат површинскиот напон помеѓу две течности или помеѓу течност и цврста површина. Името сурфактант е скратеница од англиските зборови ''surface acting agent''. Сурфактантите можат да делуваат како детергенти, навлажнувачи, емулгатори и др.
1 Класификација на сурфактантите
Сурфактантите се делат на: катјонски, анјонски, нејонски и цвитерјонски.
Димитар Димитровски

Димитар Димитровски - Такец ( - , ) — македонски новинар, писател и публицист, сликар и композитор. Најпознат е како дојаен на битолското и македонското новинарство.
1 Животопис
Такецот е роден во 1922 година. Во својата долгогодишна творечка активност на повеќе полиња дал своевиден прилог во културното, ликовното, поетско и музичко движење во Битола. Студирал право во Софија и Белград. Работел како правен референт, селски учител и новинар, каде најголем дел од кариерата ја минал во Нова Македонија, Битолски весник и Радио Битола. Истражувал материјали за браќата Манаки, за Мустафа Ќемал Ататурк, за Вагнер, за Димитрие Лала и др. Во сликарството остварил 16 самостојни изложби и напишал 20 музички композиции. Бил член на Македонското научно друштво. Починал во Битола на 1 мај 2015 година.
Нордштранд (амт)

Нордштранд (|Nordstrand) — поранешна општинска заедница во округот Северна Фризија, во Шлезвиг-Холштајн, Германија. Нејзиното седиште било во Нордштранд. Во јануари 2008 година била споена со општинските заедници Фридрихштат (освен истоимениот град), Хатштет и Трене за да ја создадат општинската заедница Северно Море-Трене.
Општинската заедница Нордштранд се состоела од следниве општини:
# Елизабет-Софиен-Ког
# Нордштранд
Ванти-Груп Гобер

Ванти-Груп Гоберт (|Wanty-Groupe Gobert; кратенка според UCI: WGG) — професионална континентална велосипедска екипа, основана во 2008 година. Била основан во Белгија и учествува во трките на континентално ниво.
1 Состав на екипата
1.1 2015
Велосипедисти во рамки на екипата се следниве:
Домашна гуска

Домашна гуска ( или ''Anser cygnoides'') — припитомени гуски од видот дива гуска или лебедовата гуска кои се одгледуваат како живина заради месото, јајцата и пердувите уште од најстари времиња.
1 Потекло и особености
Во Европа, северна Африка и западна Азија, домашната гуска потекнува од дивата гуска (''Anser anser''). Во источна азија, предок на домашната е лебедовата гуска (''Anser cygnoides''), наречена и кинеска гуска. Во поново време обете се широко распространети низ светот, а се среќаваат и вкрстувања. Кинеската гуска лесно се распознава по големата џумка при основата на клунот, додека пак вкрстените единки се разликуваат од неа во различен степен.
Според излагањето на Чарлс Дарвин во неговото дело „Промени кај животните и растенијата при примитомување“ (''The Variation of Animals and Plants under Domestication'' i. 287), гуската е припитомена многу одамна, зашто сведочат археолошките наоди во Египет, стари повеќе од 4.000 години. Низ вековите, домашните гуски се одгледувани да бидат значително поголеми од дивите, па затоа тежат до 10 кг, наспроти 3,5 кг кај лебедовата и 4,1 кг дивата гуска. Поради ова, имаат видоизменета градба на телото: дивата гуска има водорамна градба и тенка одзади, додека пак домашната е исправена, со масни наслаги во задникот. Оваа измена влијае врз способноста за лет: домашната гуска мафта со крилјата и може да се издигне само малку, во мошне кратко времетраење.
Покрај ова, домашната гуска се одликува со значително поголема плодност — 50 јајца годишно, во споредба со 5–12 јајца кај дивата — што е производ на избирањето на погодни единки низ вековите.
Измените во перјето се разновидни: во многу случаи, птиците се избирани за да се отстрани кафеавата боја, па затоа денес се бели и бело-кафени. Други пак, имаат обоеност и шара блиска до изборната, а трети, како денешната тулуска гуска, имаат речиси истоветно перје како дивата, разликувајќи се само во градбата. Белите гуски историски се претпочитаат поради употребата за перници и постелнини, како и поради поуредниот изглед кога се искубани.
Гуските даваат големи јајва, со тежина од 120-170 г. кои се јадат исто како кокошкините, иако имаат сразмерно повеќе жолчка. По вкус се мошне слични на кокошкините, но малку повеќе во насока на дивеч.
2 Стражарска улога
Бидејќи се чувствителни на необични движења и имаат гласен вик, гуските уште од дамнина се ставени во улога на многу успешни стражари на имотот на нивните стопани.
3 Поврзано
* Домашна патка
Тања Кочовска

Тања Кочовска (родена во ) — македонска театарска, филмска и телевизиска глумица.
1 Филмографија
Кочовска ги остварила филмските улоги:
Година, Филм, Улога
1988, Ел камино дел сур ТВ-филм
1990, Македонски народни приказни ТВ-серија
1992, Еурека ТВ-серија
1993, Светло сиво ТВ-филм, Крадачка на крстозбори
1999, Во светот на бајките ТВ-серија сезона. 1
2001, Светот има осум страни ТВ-серија
2001, Во светот на бајките ТВ-серија 2. сезона
2002, Наше маало ТВ-серија, Кармен
2003, Битолски лакрдии ТВ-серија
2011, Трето па машко ТВ-серија, Оле
2018, Година на мајмунот ТВ-филм, Директорката
2018-2021, Преспав ТВ-серија, Стојна
2022, Тин Камп ТВ-серија, Мајката на Сандра
2024, Убиј ги прво децата ТВ-филм, Милена
2025, Бунтовната Принцеза ТВ-филм, Нахина
2025, Нема да ви се верува што се случи претходно ТВ-филм, Сопруга
2026, Раѓање ТВ-филм, Данче
2 Животопис
Дипломирала на Факултетот за драмски уметности во Скопје, на отсекот за актерска игра, во класата на проф. Љубиша Георгиевски. Во 1991 година, се вработува во Драмски театар - Скопје. Во 1993 година, таа се вработила во Театарот за деца и младинци во Скопје, а потоа преминува во Македонски народен театар во 2017 година. Ќерка е на поранешните членови на групата „Мањифико“, Панче и Невена Кочовски. Нејзина сестра е пејачката Лидија Кочовска.
3 Театарски претстави
* Пуфи Паф
* Пепелашка
* Пинокио
* Могли
* Беше еднаш на дивиот запад
* Девојчето со ќибритчињата
* Алиса во земјата на чудата
* Пипи Долгиот Чорап
* Убавицата и ѕверот
* Грдото пајче
* Пердувите на жеравот
* Волшебникот од Оз
* Бескрајни соништа
* Македонска приказна
* Кралот Кускуле Први
* Марко Крале
* Итар Пејо
* Чук,чук,Стојанче
* Три древни приказни
* Попот и неговиот слуга Будал
* Ѕвезден коктел
* Сказна за царот и овчарот
* Папагалчето Рики
* Телефонот
* Сон на летната ноќ
* Мама миа
* Чикаго
* Тартиф
* Мој термин
* Патот околу светот
Недела на раслабениот

Недела на раслабениот (|Κυριακή τοῦ Παραλύτου, |Неде́ля о рассла́бленном) – четвртата седмица во Велигден во Христијанството.
Црквата го именувала овој празник според настанот опишан во Светото Евангелие кога Исус Христос, во третата година од Својата Евангелска мисија, на средината (преполовението) на Старозаветниот празник Сеници влегол во Ерусалимскиот Храм и почнал да поучува. „А кога се преполови празникот, влезе Исус во Храмот и поучуваше...“(Јован, 7, 14-36). Празникот Сеници бил еден од трите големи сенародни Еврејски празници во спомен на пребивањето на Евреите во сеници (шатори) за време на нивното талкање во пустината, и посебно во спомен на настанот кога Бог на Гората на сениците му ја покажал на Мојсеј Скинијата (Исход, 25, 40), која Мојсеј требало да ја направи по Божјо упатство (Исход, 39, 43; 40, 1). Празникот се славел осум денови, а првиот и последниот ден биле посебно свети.
Кога се преполовил празникот Сеници, Господ влегол во Ерусалимскиот Храм и почнал да им говори на Евреите. Во голема мера, она што Бог го говорел тогаш било тесно поврзано со настанот кога Он кај бањата Витезда чудесно го излекувал раслабениот, а Евреите исполнети со омраза и завист Го осудувале дека ја нарушува Саботата, а со тоа и Законот, бидејќи тоа добро дело го извршил во сабота. Исус мудро им докажувал, поткрепувајќи се токму на Законот, дека неправедно го осудуваат и ги укорувал за нивното неверување и лицемерие. Ете зошто во Богослужбата составена за сегашниот празник може да се забележат многу делови каде што се спомнува токму за тоа исцелување на раслабениот и Господовото обраќање кон лицемерните и тврди по срце Евреи.
Јован Калаузи

Јован Атанасов Калаузи (, - , ) — македонски здравствен работник - примариус, д-р специјалист, интернист кардиолог, еден од основоположниците на интензивна нега и терапија при кардијални кризи во Македонија. Се одликувал со голема стручност и хуманост.
1 Животопис
Калаузи е роден на 29 октомври 1919 година во Битола, каде го завршил основното и средното образование. Во 1949 година дипломирал на Медицинскиот факултет во Белград. Во 1950 година во Битола ја започнал специјализацијата по интерна медицина, a ја завршил 1954 година во Белград. За време на специјализацијата во Белград во исто време, т.е. во 1950 бил и на студиски престој во Институт за хематологија и трансфузиологија. Во тој период интензивно се занимавал со клиничка хематологија, ја изучувал ревматичната треска и хроничниот ревматизам во Битола и Битолско. Во контекс на тие истражувања публикувал повеќе стручни трудови од тие области. Во 1951 година во Битола ја формирал првата Станица за трансфузија на крв во внатрешноста на Македонија. Во 1959 година специјализирал кардиологија во Париз. Неговите усовршувања во областа на електро и фонокардиографијата, како и во дијагностиката и терапијата на коронарната болест ги публикувал во повеќе негови трудови. Од 1963 до 1978 година ја обавувал функцијата началник на Интерното одделение и Службата за внатрешни заболувања. Д-р Јован Калаузи бил голем ентузијаст и неговите пионерски зафати и интервенции дале видни резултати во намалувањето на процентот на смртноста при акутен инфаркт на миокардот АИМ. Од 1978 година до неговото пензионирање во 1984 година бил виш здравствен советник во Медицинскиот центар. Истовремено обавувал и бројни стручни и општествено-политички функции: двапати бил претседател на Лекарскиот актив во Битола, потпретседател на Интернистичката и Кардиолошката секција на МЛД - Скопје, претседател на Советот за народно здравје на Општина Битола, претседател на комисијата за трансфузија на крв при Околискиот одбор на Црвениот крст во Битола, член на Управниот одбор на ДНУ - Битола, главен и одговорен уредник на весникот на Медицинскиот центар „Трифун Пановски" - Битола, „Здравствена трибина" и др.
Бил редовен член на Југословенското кардиолошко друштво. Добитник е на голем број дипломи и благодарници од разни организации и асоцијации. Од 1966 година како резултат на неговата стручност и хуманост, големиот број трудови е носител на звањето примариус. Во 1967 година ја добил „4-то Ноемвриската награда" на градот Битола. Починал на 3 септември 1989 година во Битола. Средното медицинско училиште во Битола е именувано во негова чест.
Трене (амт)

Трене (|Treene) — поранешна општинска заедница во округот Северна Фризија, во Шлезвиг-Холштајн, Германија. Се наоѓала помеѓу Хузум и Ајдер. Нејзиното седиште било во Милдштет. Во јануари 2009 година била споена со општинските заедници Фридрихштат (освен истоимениот град), Нордштранд и Хатштет за да ја создадат општинската заедница Северно Море-Трене.
Општинската заедница Трене се состоела од следниве општини:
Елизабет-Софиен-Ког

Елизабет-Софиен-Ког (|Elisabeth-Sophien-Koog) — општина во округот Северна Фризија, во Шлезвиг-Холштајн, Германија. Зафаќа мал дел во северозападот на полуостровот Нордштранд.
Општината е сместена на и именувана по полдерот (|Koog), финансиран од банкарот Жан Анри Демерсијер и именуван во чест на неговата жена Елизабет Софи Демерсијер.
1 Познати луѓе
* Петер Хари Карстенсен (р. 1947) — поранешен министер-претседател на Шлезвиг-Холштајн
Алкохол дехидрогеназа

Алкохол дехидрогеназа (ADH, од |alcohol dehydrogenase) претставува група на ензими од групата на дехидрогенази, кои ги има во многу организми и учествуваат во претворањето на алкохолите до алдехиди и кетони со редукција на никотинамид аденин динуклеотид (NAD<sup>+</sup> до NADH).
1 Својства
Алкохол дехидрогеназа претставува група на изоензими кои ја катализираат оксидацијата на првичните и вторичните алкохоли, до алдехиди и кетони, соодветно, а исто така можат да ја катализираат и реверзната реакција. Кај цицачите оваа реакција е редокс, која го вклучува коензимот никотинамид аденин динуклеотид.
Алкохол дехидрогеназа е димер со маса од 80 kDa.
Амстел Голд Рејс 2015

Амстел Голд Рејс 2015 — 50. издание на велосипедската еднодневна трка Амстел Голд Рејс. Се одржала на 19 април и прва единаесетта трка во сезоната на Светската турнеја. Амстел Голд Рејс е дел од арденските класици, иако се одржува во областа Лимбург во Холандија наместо во белгиските Ардени. Се одржала една недела пред Флеш Валон и Лиеж-Бастон-Лиеж, другите главни арденски класици. Бранителот на титулата бил Филип Жилбер, кој победил на трката трипати, како и друмската трка на сличен терен во 2012 година.
Трката се одржала на рута долга 258 километри околу градот Фалкенбург; рутата вклучувала 34 кратки искачувања, некои од нив се повторувале. Одлучувачкото искачување било Кауберг, четвртото искачување на само 2 километри пред целта.
Откако неколку групи биле достигнати, одлучувачката борба се случула на последното искачување на Кауберг. Се создала мала група по искачувањето и спринтала за победа. Спринтот бил освоен од Михал Квјатковски, моменталниот светски првак; прва друмска победа по освојувањето на Светското првенство. Алехандро Валверде бил втор, додека Мајкл Метјус го заокружил подиумот.
1 Екипи
Бидејќи Амстел Голд Рејс е дел од Светската турнеја, сите 17 UCI World Tour екипи биле автоматски поканети и се обврзани да испратат екипа. На осум професионални континентални екипи им биле доделени специјални покани и така била заокружена групата од 25 екипи. Со осум возачи во секоја екипа, вкупно настапиле 200 возачи.
Екипи во Светската турнеја биле:
*****************
Екипи кои добиле специјални покани биле:
********
2 Резултати
, Велосипедист, Екипа, Време, Бодови заСветската турнеја
1, 6ч 31' 49", 80
2, и.в., 60
3, и.в., 50
4, и.в., 40
5, и.в., 30
6, и.в., 22
7, и.в., 14
8, и.в., 10
9, и.в., 6
10, и.в., 2
Јаболкница (книга)

Јаболкница (англиски: ''The Apple Tree'') е книга од англискиот писател Џон Голсворди, објавена на македонски јазик во април 1963 година од издавачката куќа „Кочо Рацин“, како дел од библиотеката „Галеб“.
1 Технички податоци и содржина
Книгата има 120 страници, не е каталогизирана и не ја поседува меѓународната ознака ISBN. Таа била отпечатена во април 1963 година, во печатницата „Нова Македонија“ во Скопје, во тираж од 3.000 примероци. Преводот на книгата го направил Томе Момировски, лектурата на текстот ја извршил Илија Корубин, коректурата ја направила Љупка Лазарова, а нацртот на корицата и илустрациите во книгата се дело на Димитар Кондовски.
Во книгата се застапени два подолги прозни текста: новелата „Јаболкница“ и извадок од познатото дело на Голсоворди „Сага за Форсајтите“ под насловот „Спасувањето на еден Форсајт“. На крајот на книгата се наоѓа и кратка белешка за писателот.
Нордштранд

Нордштранд (|Nordstrand; севернофризиски: ''Noordströön'') — полуостров и поранешен остров во Северна Фризија на брегот на Северното Море во Германија. Се наоѓа во округот Северна Фризија, во сојузната покраина Шлезвиг-Холштајн. Зафаќа површина од 50 км<sup>2</sup> со 2.300 жители. На полуостровот се наоѓаат две општини, Нордштранд и помалата Елизабет-Софиен-Ког, кои се дел од општинската заедница Северно Море-Трене. Пред 2008 година, двете општини образувале посебна општинска заедница наречена Нордштранд, со седиште во поголемата општина Нордштранд.
Во средновековниот период, Нордштранд бил дел од поголемиот остров Штранд, кој бил потопен на делови во катастрофалната плимна бура во 1634 година. Над 6.000 луѓе се удавиле. Пред 1634 година, површината на островот била 540 км<sup>2</sup>. Други остатоци на Штранд се островот Пелворм и хализите.
До Нордштранд води пат над насип, кој го поврзува со копното и бил изграден во 1936 година. Во 1987 година, полдерот Белтрингхардер Ког бил завршен, со што поранешниот остров станал полуостров.
1 Географија и сообраќај
Општината Нордштранд се состои од најголемиот дел на истоимениот полуостров, халигот Нордштрандишмор и еден дел од севернофризиското копно. Сите делови на општината се морски бањи, кои се достапни преку насипи, а Нордштрандишмор само преку железница.
Во западниот дел на северната страна на островот се наоѓа пристаништето Штрукланунгсхерн (''Strucklahnungshörn''), преку кое води постојана фериботска врска до Пелворм и излети кон хализите. Други општински единици се:
* Херендајх,
* Кифхук,
* Морзумког,
* Нордерхафен,
* Оденбил,
* Зиден,
* Зидерхафен и
* Вестен.
2 Северноамериканско презиме
Првичниот остров Нордштранд (пред поплавата во 1634 година) се верува дека бил дом на северноамериканското презиме „ван Ностранд“ (вклучувајќи повеќе варијанти). Двајца браќа емигрирале од тука во денешниот Њујорк, САД, во 1637 година и 1638 година, по поплавата.
Еден од трите гранитни плочи на канадскиот споменик „ван Ностранд“, сместен во гробиштата Јорк Мил во Торонто покажува кон островот Нордштранд.
Питер Карстензе ван Нортстрант е роден околу 1605 година на островот. Добивајќи го името на неговиот татко, Кастен или Керстен, и фактот дека неговите деца биле крстени во лутеранската црква во Амстердам, се верува дека има германско, фризиско или данско потекло. Не е познато кога Питер Карстензе дошол во Амстердам, веројатно како дете со неговиот татко, иако нема запис. Синовите на Питер Питерсен Острандер (син на Питер Карстензе ван Нортстранд), биле наречени Ван Норстранде или Ван Ностранде.
3 Локален алкохолен пијалак
Од Нордштранд потекнува локалниот познат алкохолен пијалак, Феризер (''Pharisäer''), кој островјаните го направиле во 1872 година со цел да можат да пијат алкохол во присуство на локалниот свештеник Георг Блајер, кој проповедал апстиненција. Направен е од силно топло кафе, шеќер, темен рум и шлаг (со цел да го спречи мирисот на алкохолот). Свештеникот ја добивал единствената чаша без рум, но еден ден чашите се измешале. Кога го открил гревот, извикал „Вие Фаризер“, означувајќи „хипокрити“ (''Ihr Pharisäer!''), од каде потекнува и името.
Коренот на стеблото ја надминува мерата на нивните разуми

Коренот на стеблото ја надминува мерата на нивните разуми е книга со избор од поезијата на Славко Јаневски, издадена од „Темплум“ во 2014 година, како втора книга од библиотеката „Модерна Македонија“. Изборот на песните го приредил Никола Гелевски.
1 Технички одлики
Книгата, со обем од 144 страници, е отпечатена во формат од 19 сантиметри. Графичкото уредување и дизајнот се дело на „Кома“. Книгата е каталогизирана во НУБ „Св. Климент Охридски“ - Скопје, а ја носи меѓународната ознака ISBN 978-608-4658-30-6.
2 Содржина
Во збирката се поместени 76 песни на Јаневски, распоредени во три циклуси. На крајот на книгата се поместени поговор, насловен како „Од приредувачот“, список на поетските наслови на Јаневски и извадоци од критичките белешки на Георги Старделов за поезијата на Јаневски. Збирката започнува со песната на Јаневски од 1948 година, со наслов „Девојка и сокол“, а потоа следуваат три циклуси со по 25 песни.Во циклусот „Итар Пејо сум опашан со мамби на магли“ се застапени следниве песни: Тишина, Смеата на осамениот разбојник, Без дно, Бродолом, Орач меѓу скелети, Песна на војникот два метра в земја, Глуви команди, Мера, Паганија, Тројца на бесилка, Загатливи балкански прашалници, Браќата Солунски, Климент, Ивец, Чалма и круна, Наздравица, Болен Пејо, Пиколомини Огнодарител, Песна монашка од Лешок, Сентиментално писмо, Итар Пејо за еден друг, Паметник на победникот, Тогаш ќе умре и љубовта, (И сиот Балкан е тоа...), и Од век до век, од пладне до полноќ.Циклусот „Селска библиичка“ ги содржи песните: Оковано јаболко, Мост, Веслач, Ќуп на фантастичноста, Мртви сеачи, Петте чакали на Астропеусовата треска, Призракот на материјата, Така пееле трубадурите, Последниот мечок, Дивина, Селска библиичка, Тапан, Бигор, Запис, Икар на старо Скопје, Калемарите и јаболкницата, Горчиновци, Балада за каменот, Свиња, Произведувачи на зборот, Трујачка на пци, Песји шуми, Пастел, Воведение во алхемија, и Смртта на песната.Циклусот „Препородување на чудовиштето“ ги содржи песните: Воскресение на понижените, Зборот маѓепсник, Препородување на чудовиштето, Предание за Јордан од Мирковци, Манастирски споменар, Обид за уверување, Споменик, Пак за водата, Преселби, Ноќ и магија, Истражувања, Четиристишие, Секој има свој Јуда, Силата на љубовта, Огледало, Прошепната тајна, Разделба, Крик, Митско зрно, Солзлива романса, (Тоа се тие поротници...), (Безимен облик...), (Меѓу облаци како облак...), (Празничен ден чекаш...), и Измислена тврдина.
ФК Дарби Каунти

ФК Дарби Каунти е професионален фудбалски клуб од Дарби, грофовијата Дарбишир, Англија. Моментално се натпреварува во Чемпионшип лигата, вториот ранг на англискиот фудбал.
Клубот е основан во 1875 година, како ''Крикет клуб Дарбишир Каунти''. Од 1997 година својте домашни натпревари ги игра на стадионот Прајд Парк.
Исто така, Дарби бил еден од основачите на Првата дивизија во 1888 година. Најуспешниот период во историјата на клубот биле 70-тите години на 20. век, кога освоиле две титули првак на Англија (1972, 1975) и имале четири настапи во европските натпреварувања, каде најголемиот успех го забележале во Европскиот Куп на шампионите во сезоната 1972-1973. Исто така клубот го освоил еднаш и ФА Купот во 1946 година.
За последен пат настапувале во Премиер лигата во сезоната 2007-2008, кога завршиле како последни на табелата и влегле во историјата како клуб со најмалку освоени бодови во една премиерлигашка сезона.
Споменик на жртвите од терористички напади во Израел

Споменик на жртвите од терористички напади во Израел (אנדרטת חללי פעולות האיבה, ''Andartat Halalei Pe'ulot HaEiva'') е споменик на сите жртви на тероризмот во Израел од 1851 година до денес. Споменикот се наоѓа во Херцелска Гора во Ерусалим и ги вклучува имињата на еврејските и не-еврејските луѓе кои биле убиени во терористички дејства.
1 Галерија
Волтметар

Волтметар — електричен мерен инструмент наменет за одредување на големината на електричниот напон во волти или во помали и поголеми единици (μV, mV, kV). Според принципот на работа може да се поделат на аналогни и дигитални.
1 Аналоген волтметар
Аналогните волтметри користат неколку принципи на работа. Еден вид на инструмент е волтметар со меко движечко железо кај кого струјата поминува низ фиксна намотка (калем), а стрелката е прицврстена на парче меко железо кое се поместува кон намотката под дејство на магнетното поле кое го создава струјата околу намотката.
Најчест вид на инструмент е оној со подвижен калем (намотка). Калемот со стрелката е подвижен во поле на перманентен магнет и отклонот на стрелката одговара на големината на струјата.
Електродинамичките инструменти наместо перманентен магнет имаат електромагнет, инаку слични се со претходниот.
При конструкција се тежнее за што поголема отпорност за да самиот волтметар не влијае премногу на мерењето на напонот во колото со пропуштање на струја низ себе. Со оглед дека инструментите со калем често имаат отпорност од неколку стотини или илјади ома и многу се осетливи на мали струи, се користат предотпори за мерење на повисоки напони. Со тоа се постигнува најголемиот пад на напон да биде на предотпорот, а многу мал на намотката на инструментот.
При промена на мерното подрачје на аналогниот волтметар, всушност се преспојуваат разни вредности на серискиот отпорник, погодни за даденото мерно подрачје. Колку е напонот поголем предотпорот е со поголема отпорност, но и со поголема моќност за да може да го издржи загревањето.
На пример ако инструментот постигнува полн отклон на стрелката при струја од 1 mA, а мораме да измериме напон од 1.000 волти, потребен е предотпор со вредност R=U/I = 1000 V/0,001A = 1.000.000 ома, односно еден мегаом.
2 Дигиталeн волтметар
Овие волтметри вообичаено се во склоп на мултиметри кои поддржуваат разни електрични мерења. Мерењето на напонот обично се изведува директно, со мерење на падот на напонот на отпорник со многу голема отпорност. Претворањето на аналогниот напон се врши со аналогно-дигитален претворач и вредноста на напонот се прикажува на дисплејот на инструментот.
3 Поврзување и симбол
Волтметарот секогаш се поврзува паралелно со компонентата на електричното коло на која се врши мерење на напонот. Дозволено е поврзување на волтметарот и без потрошувач (додатен отпор) во колото, бидејќи волтметарот има многу голем внатрешна отпорност.
4 Поврзано
* Амперметар
* Омметар
* Мултиметар
Г-14

Г-14 е поранешна организација на европските фудбалски клубови, која постоела од 2000 до 2008 година, кога била заменета со zamijenjena Европското здружение на клубови. Основана е 2000 година од страна на 14 водечки клубови, како цел за обезбедување на преговори со УЕФА и ФИФА. Нови членови би можеле да се приклучат само по повик. Во август 2002 година се примени 4 нови клуба, но организацијата го задржала истото име.
Инаку сите членови оставиле многу значаен траг во фудбалската историја, како во својте првенства така и во меѓународните натпреварувања. Огромен број на фудбалски репрезентативци игра токму во овие клубови.
1 Членови
1.1 Клубови основачи
* Ливерпул
* Манчестер Јунајтед
* Олимпик Марсеј
* Париз Сен Жермен
* Бајерн Минхен
* Борусија Дортмунд
* Јувентус
* Милан
* Интер
* Ајакс
* ПСВ Ајндховен
* Порто
* Барселона
* Реал Мадрид
1.2 Нови членови
* Арсенал
* Лион
* Бајер Леверкузен
* Валенсија
Омметар

Омметар — електричен мерен инструмент наменет за одредување на големината на електричната отпорност во омови или во помали и поголеми единици (mом, ком, Мом). Според принципот на работа може да се поделат на аналогни и дигитални.
1 Аналоген омметар
Најчест вид е инструмент со подвижен калем (намотка). Калемот со стрелка е придвижуван во поле на перманентен магнет и отклонот одговара на големината на струјата низ намотката.
При промена на мерното подрачје на аналогниот омметар, всушност се преспојуваат разни вредности на сериски отпорник, погодни за даденото мерно подрачје.
2 Принцип на работа
Принципот на работа на едноставен аналоген омметар е следниот. Изворот на електрична енергија со познат напон (често батерија) е споен сериски со позната отпорност во омметарот (преку преклопка во зависност од мерното подрачје). Од Омовиот закон одредена е големината на струјата која овој склоп ја предизвикува, на пример 1 милиампер при батерија од 9 волти и отпорник од 9 килоома.
Ако во оваа сериска врска се додаде непознат отпорник, струјата низ колото ќе падне, што може да се отчита на фабрички баждарената скала на омметарот. Ако непознатиот отпорник ја смали струјата во колото на половина, тогаш неговата вредност е 9 килоома. Оној од 27 килоома ќе ја намали струјата на четвртина од оригиналната вредност, и така нелинеарно понатаму. Заради ова и скалата на омметарот е нелинеарна.
3 Дигиталen омметар
Овие омметри вообичаено се во склоп на мултиметри кои поддржуваат разни електрични мерења. Мерењето на отпорноста обично се изведува индиректно, со мерење на падот на напонот на отпорник со позната вредност и сериски поврзан со извор на електрична енергија со познат напон. Колку е поголема отпорноста на непознатиот отпорник, помала е струјата низ колото и помал е падот на напонот на отпорникот вграден во инструментот. Претворањето на аналогниот напон се врши со аналогно-дигитален претворач и вредноста на напонот се прикажува на дисплејот на инструментот.
4 Поврзување и симбол
Омметарот секогаш се поврзува со електричното коло кога не тече струја низ него, односно уредот кој го испитуваме е исклучен. Во спротивно, струјата од колото може да протече низ инструментот и да го оштети.
5 Поврзано
* Амперметар
* Волтметар
* Мултиметар
ЖС „Криволак“

Железничката станица „Криволак“ — железничка станица на железничкиот коридор 10 во селото Криволак, во јужниот дел на Македонија. Железничката станица се наоѓа на железничката линија Скопје — Гевгелија и на неа поминуваат регионалните домашни возови од Скопје кон Гевгелија, како и меѓународните возови Белград — Солун и Скопје — Солун.
Станицата поседува три колосеци.
1 Местоположба
Железничката станица се наоѓа на влезот на селото Криволак, во непосредна близина на реката Вардар, односно во самото нејзино течение, како што поминува и самата железничка линија.
Станицата се наоѓа на оддалечност од 99 километри од главниот град Скопје.
2 Историја
Во последната деценија на век, грозјето од Тиквешијата започнало да се извезува во Србија, главно преку железничката станица сместена во Криволак.
3 Галерија
АФК Хадерсфилд Таун

АФК Хадерсфилд Таун е англиски фудбалски клуб од градот Хадерсфилд, Западен Јоркшир. Во моментов клубот се натпреварува во Чемпионшип лигата, второто ниво на англискиот лигашки систем. Хадерсфилд е првиот тим во историјата на англискиот фудбал кој успеал да освои три последователни титули шампион на Англија, освоени во сезоните 1923-1924, 1924-1925, 1925-1926, најмногу благодарение на нивната тогашна легенда Херберт Чапман. Со ова достигнување Хадерсфилд е во друштво само на уште три други многу пославни тимови кои успеале да врзат три последователни титули по ред, а тие се Манчестер Јунјатед, Арсенал и Ливерпул. Но, овие три титули на Хадерсфилд за сега остануваат и единствените во историјата на клубот. Во 1922 година тимот го освоил и ФА Купот. Во 2017 година клубот по 45 години пауза се вратил во највисокото ниво на англискиот фудбал, останувајќи две сезони во Премиер лигата, пред да испаднат во Чемпионшип во сезоната 2018–2019.
Своите домашни натпревари Хадерсфилд ги игра на Кирклис стадионот кој е со капацитет од 24.500 места.
1 Титули
* Шампиони на Англија (3) : 1923/24, 1924/25, 1925/26
Второ место: 1926/27, 1927/28, 1933/34
* Шампиони на Втора Дивизија (1) : 1969/70
* Шампиони на Четврта Дивизија (1) : 1979/80
* ФА Куп шампиони (1) : 1922
Финалисти на ФА Куп (4) : 1920, 1928, 1930, 1938
* Черити Шилд-шампиони (1) : 1922
Оливер Митковски

Оливер Митковски (роден во ) — македонски театарски, филмски и телевизиски глумец. Во 1997 година дипломирал на Факултетот за драмски уметности во Скопје, во класата на Владимир Милчин. Вработен е во Македонскиот народен театар.
1 Театарски претстави
* Не се клади на Енглези
* Подемот и падот на кабарето
* Вечната куќа
* Изгубени германци
* Ромео и Џулиета
* Така било пишано
* Троил и Кресида
* Суд
* Лет во три глави
* Мара/САД
* Кралот Иби
* Ревизор
* Близок град
* Слепци
* Црнила 005
* Сцени од животот
* Дипломец
* Домар
* Белите коњи
* Ослободување на Скопје
* Пер Гинт
* Мајсторот и Маргарита
* Дух
* Мурлин Мурло
* Животот на Молиер
* Ромео и Џулиета
* Така било пишано
* Сомнително лице
* Магдо љубов моја
* Павиљони
* Тартиф
* Една за по пат
* Камен на мудроста
* Експеримент 999
* Пат за парамарибо
* Црнила
* Екстази
* Разговор во 4 очи
2 Филмографија
1990-ти
1996, Самоуништување ТВ филм
1997, Intiharin el kitabi ТВ филм
1997, Џипси меџик ТВ филм, УН војник
2000-ти
2003, Седум приказни за љубота и свршувањето ТВ серија
2004, Бубачки Краток филм
2010-ти
2012, Скопје ремикс ТВ филм
2012, Трето полувреме ТВ филм, Jordan
2013, Изгубени Германци ТВ-филм, Рик
2013-2015, Тврдокорни ТВ серија
2017, Фамилијата Марковски ТВ серија, Емил исцелител
2017, Инсајдер ТВ серија, Адвокат
2013, Еј! ТВ филм
2018-2022, Преспав ТВ серија, Еди Изворски
2018, Сонот на крвта и душата ТВ филм, Дарко
2019, 5+ фамилија ТВ-серија, Водител
2019, Ефектот на Среќа ТВ-филм, Франк
2020-ти
2020, Хомо ТВ-филм
2020, Му се јавувам на татко ми ТВ-филм, Таткото
2022, Мими ТВ-филм, Андреј
2022-2023, Тин Камп ТВ-серија, Златко
2023, М ТВ-филм, Слаб човек
2023, Емил врати се ТВ-филм
2025, Нема да ви се верува што се случи претходно ТВ-филм, Деки
2026, 17 ТВ-филм
Тенкослојна хроматографија

Тенкослојна хроматографија е хроматографска техника која се користи за разделување на неиспарливи компоненти од смеси. Тенкослојната хроматографија се изведува на тенок слој (стационарна фаза), најчесто од силика гел, алуминиум оксид или целулоза, нанесен на стакло, пластика или алуминиумска фолија.
Откако примерокот ќе се нанесе на плочата, низ неа се придвижува растворувач или мешавина од растворувачи (познати како мобилна фаза) под дејство на капиларните сили. Раздвојување на компонентите од смесата се постигнува бидејќи тие низ плочата се движат со различна брзина.
Теорија на графовите

Теоријата на графовите — област на математиката, мошне застапена во информатиката, која се занимава со истражување на особеностите на графот. Графовите се математички објекти што често ги среќаваме во секојдневниот живот како:
* Географска мапа со многу градови кои се поврзани со патишта;
* Собир на луѓе со меѓусебни познанства;
* Структурна формула на некоја молекула или соединение;
* Шема на некое електрично коло.
Графовите се составени од точки односно јазли (врвови) и од линии меѓу нив односно гранки.
Многу е честа употребата на графовите за опис на моделите и на структурите на податоците. Структурата на една веб-презентација може сликовито да се претстави со употребата на графот. Јазлите на тој граф се поединечни страни, а гранките на графот се врските со кои една страна може да премине во друга.
Проучувањата на алгоритмот, кои ги решаваат проблемите на употребата на графовите, претставуваат мошне значаен дел од информатичката наука. Мрежите имаат многу примени во проучувањето на практичните аспекти на теоријата на графовите и тоа се вика анализа на мрежите. Анализата на мрежите е особено значајна за проблемот на моделирањето и анализирањето на мрежниот сообраќај на пример на семрејжето.
Овалбумин

Овалбумин — главната белковина во белката од јајцето, и сочинува 60-65% од вкупните белковини. Иако неговата функција е непозната, се смета дека тој претставува складирачки белковини.
1 Структура
Овалбуминот кај кокошките е изграден од 385 аминокиселини, и неговата релативна молекулска маса изнесува 45 kDa.
Флеш Валон 2015

Флеш Валон 2015 („Валонска стрела“) — 79. издание на велосипедскиот еднодневен класик Флеш Валон. Се одржал на 22 април и била дванаесетта трка во сезоната на Светската турнеја. Флеш Валон е втор од трите арденски класици; се одржува три дена по Амстел Голд Рејс (освоена во 2015 г. од Михал Квјатковски) и четири дена пред Лиеж-Бастон-Лиеж. Бранителот на титулата на трката бил Алехандро Валверде.
Трката се одржала на растојание од 205,5 километри, започнувајќи во Варем и завршувајќи во Хуј. Клучниот дел на Флеш Валон е искачувањето на Мур де Хуј, кој се поминал трипати во текот на трката; целта е на врвот на последното искачување на Мур. Флеш Валон има дополнителна важност во 2015 година бидејќи втората етапа на Тур де Франс 2015 исто така вклучува завршница на Мур, па така неколку возачи ја возеле трката како подготовка.
И покрај додавањето на дополнително искачување кон крајот на трката, се создала група уште на подножјето на Мур. Валверде ја освоил третата победа на трката на искачувањето, додека Жилијан Алафилип завршил втор, а Михаел Албасини го заокружил подиумот; Валверде победил и на Лиеж-Бастон-Лиеж. Флеш Валон била одбележана со многу падови, кои предизвикале повлекувања на неколку од фаворитите за победа на трката, вклучувајќи Филип Жилбер, Даниел Мартин и Крис Фрум.
1 Екипи
Бидејќи Флеш Валон е дел од Светската турнеја, сите 17 UCI World Tour екипи биле автоматски поканети и се обврзани да испратат екипа. Организаторите на трката на осум професионални континентални екипи им биле доделени специјални покани и така била заокружена групата од 25 екипи.
Екипи во Светската турнеја биле:
*****************
Екипи кои добиле специјални покани биле:
********
2 Резултати
, Велосипедист, Екипа, Време, Бодови заСветската турнеја
1, 5ч 08' 22", 80
2, и.в., 60
3, и.в., 50
4, и.в., 40
5, и.в., 30
6, + 4", 22
7, + 4", 14
8, + 4", 10
9, + 4", 6
10, + 4", 2
Лиеж-Бастоњ-Лиеж 2015

Лиеж-Бастон-Лиеж 2015 — 101. издание на велосипедската еднодневна трка Лиеж-Бастон-Лиеж. Се одржала на 26 април и била тринаесетта трка во сезоната на Светска турнеја.
Била освоена во групен спринт од Алехандро Валверде пред Жилијан Алафилип и Хоаким Родригес.
1 Екипи
Бидејќи Лиеж-Бастон-Лиеж е дел од Светската турнеја, сите 17 UCI World Tour екипи биле автоматски поканети и се обврзани да испратат екипа. Организаторите на трката на осум професионални континентални екипи им биле доделени специјални покани и така била заокружена групата од 25 екипи.
Екипи во Светската турнеја биле:
*****************
Екипи кои добиле специјални покани биле:
********
2 Резултати
, Велосипедист, Екипа, Време, Бодови заСветската турнеја
1, 6ч 14' 20", 100
2, и.в., 80
3, и.в., 70
4, и.в., 60
5, и.в., 50
6, и.в., 40
7, и.в., 30
8, и.в., 20
9, и.в., 10
10, и.в., 4
Арденски класици

Арденски класици — три велосипедски класици кои се одржуваат во средината на април на Ардените (Белгија) и холандската покраина Лимбург. Трките се познати по своите ридести патеки и често слични возачи настапуваат и се борат за првите места, бидејќи трките се одржуваат една по друга. Од неодамна, трите класици се одржуваат во период од осум дена.
1 Историја
Единствени победници на „тројката“ се Давиде Ребелин во 2004 година и Филип Жилбер во 2011 година. Жилбер исто така ја освоил и Брабантсе Пејл, уште еден важен ридест класик во април, остварувајќи „четворка“ таа година. Други возачи кои ги освоиле сите три трки, иако не во една година, се Данило ди Лука, Микеле Бартоли, Еди Меркс и Бернар Ино.
Сите три трки влегуваат во рамките на Светската турнеја.
Во поново време, овие три ридести класици се одржуваат во втората половина на април, по слични класици наречени калдрмисани класици.
Подоцна во годината, постојат две слични класици во Италија: Тритико Ломбардо со Тре Вали Варезине, Копа Уго Агостони и Копа Берноки во Ломбардија и Тритико ди Аутуно со Милано-Торино, Џиро дел Пиемонт и Џиро ди Ломбардија.
2 Победници од 1990 година
Година, Амстел Голд Рејс, Флеш Валон, Лиеж-Бастон-Лиеж
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
3 Поврзано
* Калдрмисани класици
* Класични велосипедски трки
Симонида

Симонида Немањиќ (|Симонида Немањић; ок. 1294 – после 1336), родена Симонида Палеологина (|Σιμωνίς Παλαιολογίνα) била византиска принцеза, а подоцна и четврта жена на српскиот крал Стефан Милутин. Таа била ќерка на византискиот цар Андроник II Палеолог и Ирина Монфератска.
1 Оставина
Во српската култура кралицата Симонида е позната по нејзината убавина. Во нејзина чест е напишана песната „Симонида (фреска во Грачаница)“ (српски: ''Симонида (фреска у Грачаници)'') на српскиот поет Милан Ракиќ.
Астероидот 1675 Симонида, кој бил откриен од страна на српскиот астроном Милорад Б. Протиќ бил наречен според кралицата Симонида.
Тимјаничка парохија

Тимјаничка парохија — православна парохија на Македонската православна црква - Охридска архиепископија, дел од Кавадаречкото архијерејско намесништво на Повардарската епархија. Нејзиното седиште е во црквата „Св. Богородица“ во селото Тимјаник. Во составот на оваа парохија се селата Тимјаник, Липа, Пепелиште, Криволак, Долни Дисан, Војшанци, Тремник, Калањево и Горни Дисан.
Покрај овие села, парохијата вклучува и две села кои се неактивни и без цркви. Тоа се селата: Црвени Брегови и Дуброво.
1 Цркви
Ова е список на црквите во парохијата. Можно е списокот да е нецелосен.
Име, Населено место, Изградена, Слика
Црква „Св. Богородица“, Тимјаник, 2005(главна парохиска црква)
Црква „Св. Илија“, Пепелиште, 1993
Црква „Св. Вознесение“, Криволак, 2000
Црква „Св. Архангел Михаил“, Долни Дисан, 1939
Црква „Св. Троица“, Тремник, 1984
Црква „Св. Никола“, Горни Дисан, век
Црква „Св. Петка“, Војшанци, 2004
Црква „Св. Атанасиј“, Липа
Црква „Св. Петка“, Калањево
2 Поврзано
* Кавадаречко архијерејско намесништво